Odd Johan Overøye

Odd Johan Overøye (født 13. april 1961) er komponist, pianist og førsteamanuensis ved NTNU–Institutt for musikk.

Han har utdanning fra Musikkonservatoriet i Trondheim, Norges musikkhøgskole og The Grove School of Music i Los Angeles, samt private studier hos filmkomponisten Jack Smalley.

Komposisjon 
Overøyes produksjon omfatter vokalverker, orkestermusikk, musikkteater og kammermusikk, inkl. bidrag på over 30 fonogram-innspillinger. Han var i 2014 festivalkomponist under Fjord Cadenza Festivalen der bestillingsverket Camino del sur for akkordeon og orkester ble urfremført med Kaunas City Symphony Orchestra (Litauen) og Ingrid Johanne Nupen som solist. Han har samarbeidet med sentrale ensembler som TrondheimSolistene, Trondheim Sinfonietta, Alpaca Ensemble, alle korene i Nidarosdomen, kvinnekoret Cantus og Mogens Dahl Kammerkor (København). Sammen med billedkunstneren Arne Nøst og forfatteren Marit Kaldhol sto han bak den multimediale installasjonen «Harpeberget» (2007). Her nevnes også verket Arise, shine! som ble urfremført av Nidarosdomens Guttekor, TrondheimSolistene og Arve Tellefsen i desember 2008. Overøyes utstrakte samarbeid med forfatteren Eyvind Skeie har resultert i en musikaltrilogi basert på norske helgenlegender. Verkene ble fremført ved Oslo Internasjonale Kirkemusikkfestival i perioden 2005–2007, og er et samarbeid mellom barne -og ungdomskor og profesjonelle solister og musikere.

Om lag 50 av Overøyes titler for kor er publisert ved Norsk Musikkforlag og Cantando Musikkforlag. Fra 2015 er han antatt hos Walton Music, et amerikansk musikkforlag. Deler av Overøyes kormusikk har fått internasjonal utbredelse, både i Norden og fjernere strøk som USA, Sør-Amerika og Japan. Han er representert med melodier i flere norske sangbøker, bl a i ny norsk salmebok 2013, og er blant bidragsyterne til ny liturgimusikk for Den Norske Kirke. Overøyes orkester - og kammermusikk er publisert hos NB Noter Nasjonalbiblioteket.

Av siste prosjekter nevnes I forsommarens fang; ny musikk til pater Arnfinn Harams lyrikk (med sopranen Ann-Helen Moen og musikere) - innspilt på selskapet Øra Musikk (2016). Sammen med salmedikteren Arve Brunvoll sto Overøye bak verket «Stem i den nye songen» til reformasjonsmarkeringen i 2017. Verket var bestilt av Ung Kirkesang, og har hatt en rekke framføringer over hele landet.

Overøye var Fulbright-stipendiat ved California State University, Northridge i 2003. Han har siden 2000 vært kunstnerisk leder for sommerscenen Kyrkjehola Kulturbeite i Møre og Romsdal.

Diskografi 
 Ålesund Kammerkor & Bjørn Andor Drage: Songen langs fjorden – Frå den sunnmørske folketoneskatten (Cantando 1995)
 Nidarosdomens jentekor: Som en rose (Grappa 2002)
 Lørdagsskolens Kammerorkester m/ Sven Olav Lyngstad Il Pazzo (Harpeberget Fonogram 2008)
 Bragernes kirkes jentekor og Ungdomskor: En krans av gull – en musikalsk fortelling om Sankt Hallvard (Grappa 2009)
 Ann-Helen Moen, Odd Johan Overøye og fl.. : I forsommarens fang (Øra Fonogram 2016)
 Charis & Møremusikarane: Ein av oss (Harpeberget fonogram 2017)

Deltar på 
 Halvdan Sivertsen: Amerika (Plateselskapet 1985)
 Trøndelag Teater: An-Magritt (1988)
 Edvin Grande: Veiskille (Synzigus Music 1991)
 Trondheim Kammerkor: Å hvor salig det skal blive – Trondheim Kammerkor synger religiøse folkesanger (Pro Musica 1992)
 SKRUK: En for alle (KKV 1995)
 Nidarosdomens Guttekor: Våre vakreste salmer og sanger (1996)
 Per Vollestad: Solefall (1997)
 The Big Odd Band: Brass Machine (1998)
 Embla & Norunn Illevold Giske: Norsk tonekunst i kontraster (1998)
 Trondheim Storband: Square (1998)
 Nidarosdomens Guttekor: Jul med Guttekoret (1999)
 Vinje Songlag: Ør og levande (KKV 2000)
 Nidarosdomens Guttekor & Arve Tellefsen: Våre beste julesanger (2001)
 Bodø Domkor: Brim og båra – Bodø Domkor syng Blix (2003)
 Nidarosdomens Guttekor: Evige øyeblikk (2003)
 Bodø Domkirkes Ungdomskor: Mitt hjerte er ditt (2003)
 Nidarosdomens Guttekor & Ole Edvard Antonsen: Frelsesarmeens Juleplate (2004)
 Ad Libitum: Trønder (2007)
 Mogens Dahl Kammerkor: Sacred North (Ex Libris 2008)
 SKRUK: Til alle tider (KKV 2010)
 Nidaros Domkor/TrondheimSolistene: Nidaros (2010)
 EMI: P4 – De aller beste julesangene (2011)
 Cantus: Norwegian Voices (2011)
 Parlophone: Deilig er jorden – De aller fineste julesangene (2012)
 St. Olaf Choir: Christmas in Norway with the St. Olaf Choir (2013)
 Kammerkoret Aurum & Eva Holm Foosnæs: Ur (2016)
 Sankta Sunniva Kammerkor & Tore Kloster: Amor es Una lagrima (2017)

Eksterne lenker 
 Overøyes hjemmesider

 www.kyrkjehola.no

Norske komponister
Førsteamanuenser ved NTNU
Norske Fulbright-stipendiater
Fødsler i 1961